20 septembrie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din localitatea Sfântul Gheorghe, județul Covasna:**

O companie terță, ce executa lucrări de săpătură mecanizată la intersecția străzilor Andrei Șaguna și Vasile Goldiș, din localitatea Sfântul Gheorghe, județul Covasna, a produs o avarie asupra unei conducte aferente rețelei de distribuție a gazelor naturale. Ca urmare a acestui incident, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 20 septembrie 2024,** **începând cu ora 12:30**.

În urma acestei sistări, sunt afectați **1.564 de clienți casnici și non-casnici** situați pe străzile Benedek Elek, Centralei, Vasile Goldiș, Înfrățirii, Ferenc Laszlo, Andrei Șaguna, Scurtă, Stadionului, Mihaly Tancsics, Teilor, Tineretului, Umbrei și Viitorului din localitatea Sfântul Gheorghe, județul Covasna.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 20 septembrie 2024, în jurul orelor 22:00.**

După reluarea alimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 49 de ani în acest domeniu, având peste 2.250.000 clienți, circa 23.500 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*